CELEX: 62016CN0017
Language: hr
Date: 2016-01-12 00:00:00
Title: Predmet C-17/16: Zahtjev za prethodnu odluku koji je 12. siječnja 2016. uputio Cour de cassation (Francuska) – Oussama El Dakkak, Intercontinental SARL protiv Administration des douanes et droits indirects

7.3.2016   
            
            
               HR
            
            
               Službeni list Europske unije
            
            
               C 90/11
            
         Zahtjev za prethodnu odluku koji je 12. siječnja 2016. uputio Cour de cassation (Francuska) – Oussama El Dakkak, Intercontinental SARL protiv Administration des douanes et droits indirects
   (Predmet C-17/16)
   (2016/C 090/15)
   Jezik postupka: francuski
   
      Sud koji je uputio zahtjev
   
   Cour de cassation
   
      Stranke glavnog postupka
   
   
      Tužitelji: Oussama El Dakkak, Intercontinental SARL
   
      Druga stranka u postupku pred sudom koji je uputio zahtjev: Administration des douanes et droits indirects
   
      Prethodna pitanja
   
   Treba li članak 3. stavak 1. Uredbe (EZ) br. 1889/2005 od 26. listopada 2005. (1) i članak 4. stavak 1. Uredbe (EZ) br. 562/2006 od 15. ožujka 2006. (2) tumačiti na način da za državljanina treće države koji se nalazi u međunarodnom tranzitnom području zračne luke ne vrijedi obveza prijavljivanja iz članka 3. stavka 1. Uredbe (EZ) br. 1889/2005 od 26. listopada 2005. ili ga, suprotno, treba tumačiti tako da za tog državljanina vrijedi ta obveza kao za osobu koja je prešla vanjsku granicu Zajednice na jednom od graničnih prijelaza predviđenih člankom 4. stavkom 1. Uredbe (EZ), br. 562/2006 od 15. ožujka 2006.?
   
      (1)  Uredba (EZ) br. 1889/2005 Europskog Parlamenta i Vijeća od 26. listopada 2005. o kontrolama gotovine koja se unosi u Zajednicu ili iznosi iz Zajednice (SL L 309, str. 9.)(SL, posebno izdanje na hrvatskom jeziku, poglavlje 19., svezak 3., str. 224.).
   
      (2)  Uredba (EZ) br. 562/2006 Europskog Parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (SL L 105, str.1.)(SL, posebno izdanje na hrvatskom jeziku, poglavlje 19., svezak 10., str. 61.).